Ingoma Yezingoma.
1.
Ingoma yezingoma kaSolomoni. 
Kangange ngezangiwo zomlomo wakhe ngoba uthando lwakho lumnandi kulewayini. 
Limnandi iphunga lamagcobo akho; ibizo lakho linjengamakha atheliweyo. Yikho izintombi zikuthanda kangaka! 
Ngithatha uhambe lami, kasiphangise! Inkosi kayingingenise endlini yayo. Abangane Siyathokoza njalo siyajabula ngawe; sizalubabaza uthando lwakho okudlula iwayini. Umlobokazi Kabazenzi ukuba bakuthande! 
Ngimnyama kodwa ngiyabukeka, lina madodakazi aseJerusalema ngimnyama okwamathente aseKhedari, okwamakhetheni amathente kaSolomoni. 
Linganginyonkolozi ngoba ngimnyama, ngimnyama ngenxa yokutshiswa lilanga. Abanewethu bangizondela bangenza umlindi wesivini; angabe ngisanaka esami isivini. 
Akungitshele, wena engikuthandayo, uyelusela ngaphi imihlambi yezimvu zakho lokuthi ziphumula ngaphi izimvu zakho emini? Kungani ngisiba njengomfazi ombozileyo eceleni kwemihlambi yabangane bakho na? 
Nxa ungazi, wena omuhle okudlula bonke abesifazane, landela umkhondo wezimvu udlisele amazinyane embuzi zakho eduze lamathente abelusi. 
Sithandwa sami, ngikufanisa lebhiza elisikazi elibotshwe enqoleni kaFaro. 
Izihlathi zakho zinhle ngokuceciswa, intamo yakho ngobuhlalu obucazimulayo. 
Sizakwenzela amacici egolide, ebalazwe ngesiliva. 
Khonapho inkosi isetafuleni amakha ami enadi alanquza iphunga lawo elimnandi. 
Kimi isithandwa sami sinjengemfuko yemure ithe khoxo phakathi kwamabele ami. 
Kimi isithandwa sami sinjengelixha lempoko zehena eliphuma esivinini se-Eni-Gedi. 
Bakithi, umuhle njani sithandwa sami! Ngeqiniso umuhle! Amehlo akho angamajuba. 
Umuhle ngempela, sithandwa sami! Bakithi, uyabukeka! Umbheda wethu butshani obuluhlaza tshoko. 
Izinsika zendlu yethu ngezomsedari lezintungo ngezefire. 
